Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Olemme siunattu kansa, -
koska meillä on suuri ylimmäinen pappi.
Mitä tarkoittaa, -
että Jeshua, Jeesus Nasaretilainen, on ylimmäinen pappimme?
Kysymykseen löytyy nyt vastaus Heprealaiskirjeestä.
Otetaan esille Raamatusta Heprealaiskirjeen luku 5.
Hepr. 5.
Opimme sekä nyt että tulevina viikkoina, -
mitä Jeesuksen ylimmäinen pappeus merkitsee.
Mitä se merkitsee tässä ajassa? Mikä on iankaikkinen seuraus siitä, -
että meillä on läpi taivasten kulkenut ylimmäinen pappi, -
joka saapui tähän maailmaan ja uhrasi itsensä kerta kaikkiaan -
syntiemme puolesta. Hän aikaansai -
ikuisen lunastuksen, ja siksi myös ikuisen suhteen elävään Jumalaan.
Katsotaan nyt Hepr. 5:1:tä.
Tässä luodaan ensin perustaa kertomalla tyypillisestä papista.
"Sillä jokainen ylimmäinen pappi, ollen ihmisten joukosta otettu..."
Tässä yhdistetään temppelissä palvellut ylipappi Messiaaseen.
Molemmat olivat kokonaan ihmisiä.
Messias oli täysi ihminen -
mutta läpi taivasten kulkenut.
Siksi meidän ylipappimme pappeus on parempi.
Hänen pappeudellaan on iankaikkisia seurauksia.
"Sillä jokainen ylimmäinen pappi, ollen ihmisten joukosta otettu, -
asetetaan ihmisten puolesta toimittamaan sitä, -
mikä Jumalalle tulee..."
"...sitä, mikä Jumalalle tulee..." on kreikaksi -
tà pros tho Theón.
Määräävä artikkeli ta voi olla Raamatussa myös monikossa.
Siinä puhutaan asioista, jotka ylipapit on asetettu tekemään -
ihmisten puolesta mutta Jumalalle.
Kaikilla papeilla on jotain yhteistä.
Heillä on tietty palvelustehtävä, joka heidän tulee suorittaa.
Luetaan eteenpäin: Heidät on nimittäin asetettu -
"lahjoja ja uhreja syntien edestä."
Aina, kun puhumme papeista, -
heidän päätehtävänsä on ratkaista synnin ongelma.
Leevin heimosta ja Aaronin suvusta -
polveutuneiden pappien työ oli riittämätön, -
vaikka he tehtävänsä suorittivatkin.
Sillä ei ollut ikuista merkitystä.
Miksi Jumala sitten asetti nämä ylipapit tehtäväänsä?
Siksi, että ymmärtäisimme Messiaan työtä paremmin.
Opimme myöhemmin, -
että nämä papit olivat esikuvana tulevasta.
Myös aiemmin oli perusta, jolta ymmärtää heidän työnsä.
Ylipappeutta ilmentää täydellisesti -
meidän ylimmäinen pappimme -
Jeesus Nasaretilainen.
Eli ylipapit asetetaan ja he ovat ihmisiä, -
Leevin heimosta ja Aaronin suvusta.
He ovat ihmisiä, jotka toisten ihmisten vuoksi tekevät palvelusta Jumalalle -
syntien edestä.
Koska he ovat ihmisiä, he ymmärtävät toisten ihmisten heikkouksia.
Heti jakeen 2 aluksi mainitaankin, -
että ylimmäiset papit pystyvät osoittamaan sääliä, -
koska hekin taistelevat syntiä vastaan.
He tuntevat ihmisen heikkoudet -
ja taipumuksen pahaan, joka on hepreaksi jetser hara.
Kristityt kutsuvat sitä lihalliseksi luonnoksi tai syntiluonnoksi.
"...ja hän voi säälien kohdella..."
Kreikan sana tarkoittaa kirjaimellisesti "tunteiden mittaamista".
Jakeessa 2 ihmisten heikkoutta kutsutaan kahdella eri sanalla.
Toinen sana on "tietämätön".
Toorassa, erityisesti 3. Mooseksen kirjassa -
mainitaan erityyppisiä syntejä.
Yksi heprean syntiä tarkoittava sana on shgaga.
Se tarkoittaa huomaamatta tehtyä syntiä.
Ihminen ei tarkoittanut tehdä, mitä teki, -
tai ehkä hän ei tiennyt käytöstään lain rikkomiseksi.
Hän ei tiedä olevansa tietämätön.
Silti hän joutuu kärsimään synnin seuraukset.
Tottelemattomuudesta Jumalan Sanalle seuraa rangaistus, -
olipa ihminen tottelematon tarkoituksella tai b'shgaga, -
erehdyksessä.
Papit tiesivät, että ihminen voi tehdä syntiä sitä tarkoittamatta -
mutta joutuu kärsimään synnin seuraukset.
Hepr. 5:2 jatkuu: "...tietämättömiä ja eksyviä."
Hepreassa on sana meziid.
Sanankohdan alkukieli on kreikka, mutta ymmärtämisen perusta -
löytyy Mooseksen kirjoista, varsinkin Toorasta eli laista.
Kyse on tarkoituksella tehdyistä synneistä.
Ihminen tiesi asian olevan väärin.
Jumala oli kertonut ihmiselle, ettei Hän hyväksy kyseistä asiaa.
Synti toisi mukanaan tuomion.
Mutta ihmisen heikkouksien tähden, -
siksi että meillä on pahaan taipuvainen lihallinen luonto, -
me joskus kapinoimme Jumalaa vastaan. Siitä on seurauksensa.
Normaalisti rangaistus annetaan ehdoin tahdoin tehdystä synnistä.
Sellaiset synnit ovat suurempia kuin erehdykset, b'shgaga.
Papit siis otettiin ihmisten joukosta, -
ja Jumala asetti heidät tehtäväänsä.
Koska he ovat ihmisiä, he ymmärtävät heikkouksia ja kykenevät säälimään.
Hepr. 5:2:n keskeltä: -
"...koska hän itsekin [ylipappi] on heikkouden alainen, -
ja tämän heikkoutensa tähden hänen täytyy, -
samoinkuin kansan puolesta, niin itsensäkin puolesta uhrata -
syntien edestä."
Sekä jakeessa 1 että jakeessa 3 puhutaan -
synnin ongelmasta.
Pappien tehtävänä oli käsitellä syntiongelmaa.
Heidän piti uhrata lahjoja ja uhreja -
ongelman hoitamiseksi.
Tulevina viikkoina opimme erään tärkeän Raamatun totuuden.
Ylipappien piti tehdä työtään jatkuvasti, -
koska heidän uhreillaan -
ei saatu aikaan iankaikkista sovitusta.
Heidän piti toistaa uhrit päivittäin ja vuosittain, -
koska ne vain peittivät synnit, aikaansaivat sovituksen.
Näemme kuitenkin kohta, että Messias on parempi.
Jeesus ei pelkästään peitä syntiä, jotta Jumalan tuomio pysyisi loitolla.
Messias ostaa meille iankaikkisen lunastuksen.
Hän ei peitä syntiä vaan pyyhkii sen pois, niin ettei sitä enää ole.
Messiaan työ vaikuttaa ikuisuuteen asti, -
ja tätä tullaan julistamaan voimakkaasti.
Messiaan työ riittää koko iankaikkisuuden ajan.
Hänen työstään on seuraus, jota ei kukaan voi muuttaa.
Kyseessä on yliluonnollinen, taivaallinen voima, -
jota Leevin heimon Aaronin suvusta olevat ylipapit -
eivät pystyneet saamaan aikaan.
Hepr. 5:4: -
"Eikä kukaan sitä [ylipapin] arvoa itselleen ota..."
Vapaaehtoisia ei hyväksytty, eikä arvoa voinut hakea.
"...vaan Jumala kutsuu hänet niin kuin Aaroninkin."
Aaron oli ylipapeista ensimmäinen.
Hän ei ilmoittautunut vapaaehtoiseksi eikä tiennyt pappeudesta mitään.
Jumala itse kutsui Aaronin -
ja kutsui toisia.
Ylipapiksi ei voinut ilmoittautua eikä sitä virkaa voinut tavoitella, -
"vaan Jumala kutsuu hänet".
Jakeessa 5 luodaan perustusta.
Voimme olla tästä perustuksesta varmoja, koska se on luotu jo laissa.
Kun puhun laista tai Toorasta, tarkoitan Kirjoituksia, -
tarkoitan Raamatun viittä ensimmäistä kirjaa -
eli viittä Mooseksen kirjaa.
Meillä on raamatullinen perusta.
Näemme, miten Heprealaiskirjeessä toistetaan yhä uudelleen erästä asiaa.
Lain perusta on Jumalan ilmoitus.
Laki täytyy ymmärtää kahdella tavalla, jotka eivät ole ristiriidassa keskenään.
Lailla tarkoitetaan usein lain käskyjä.
Mooseksen kirjoissa on yhteensä 613 käskyä.
Mutta Mooseksen kirjoissa on paljon muutakin kuin käskyjä.
Siellä on myös kertomuksia, historiaa. Siellä kerrotaan, mitä tapahtui.
Laki sisältää toki myös käskyjä, mutta siellä kerrotaan myös -
ihmisistä, perheistä ja tapahtumista.
Opimme siitä, että laki antaa meille viitekehyksen.
Se auttaa meitä ymmärtämään Jumalan ilmoitusta paremmin.
Tätä asiaa korostamme varsinkin luvussa 7.
On eräs tärkeä sana, joka yleensä käännetään väärin.
Sitä ei ymmärretä. Sana merkitsee kahden asian rinnastamista.
Kun ensin ymmärretään niistä toinen, -
sen perusteella voidaan ymmärtää jotain uutta.
Jos se uusi asia esiteltäisiin meille -
ilman viitekehystä, esikuvaa tai aiempaa esimerkkiä, -
emme ehkä ymmärtäisi uutta asiaa.
Heprealaiskirjeen kirjoittaja toistaa jatkuvasti: -
Näitä asioita opimme Mooseksen kirjoista.
Niiden asioiden avulla hahmotamme paremmin, -
mitä Jumala ilmoittaa Messiaasta.
Opetustemme alussa sanoimme, -
että Heprealaiskirjeen kirjoittajan päätavoitteena on, -
että ymmärtäisimme, kuka Messias on, -
mitä hän on tehnyt, -
ja mitkä hänen edestämme tekemänsä työn seuraukset ovat.
Kaikki papithan palvelevat Jumalaa ihmisten puolesta.
Meidän pitää ymmärtää pappien työtä Jeshuan vuoksi.
Viitekehys näiden asioiden selkeälle ja totuudenmukaiselle -
ymmärtämiselle löytyy Toorasta.
Vanhaa testamenttia ei tutkita, jos sitä pidetään muinaismuistona.
Mutta Vanha testamentti antaa meille sopivat linssit -
Uuden testamentin ymmärtämiselle.
Niin Heprealaiskirjeen kirjoittaja tekee yhä uudelleen.
Hepr. 5:5: -
"Niinpä..." eli samalla tavalla kuin VT:n pappeuden esikuvassa -
"...Kristuskaan ei itse korottanut itseänsä ylimmäisen papin kunniaan, -
vaan hän, joka sanoi hänelle..."
Heprealaiskirjeen ja koko Uuden testamentin kirjoittajat -
ilmoittavat meille sitä, -
mitä Jumala on heille Pyhän Hengen kautta antanut kirjoitettavaksi.
Mutta he kertovat myös saamansa ilmoituksen perustan VT:sta.
Eli Messias ei itse päättänyt ruveta ylimmäiseksi papiksi, -
vaan asiasta oli jo kirjoitettu Vanhaan testamenttiin Psalmi 2:7:ään, -
jossa Jumala sanoo: "Sinä olet minun poikani..."
Kirjaimellisesti: "Minun poikani olet sinä."
Siinä korostetaan sanoja "minun poikani."
"Minun poikani olet sinä. Minä tänään..." Sana "tänään" on tärkeä.
Sana "tänään" puhuu Raamatun kielessä mahdollisuudesta.
Tämän sanan julistamisesta lähtien meillä on ollut mahdollisuus -
ottaa vastaan Jumalan ilmoitus siitä, että Jeshua on hänen Poikansa.
Hepr. 5:5 loppu kreikasta: -
"Minun poikani olet sinä, minä tänä päivänä sinut synnytin."
Eli Messias syntyi tähän maailmaan. Asiaan liittyy ongelma.
Olemme puhuneet tästä aiemminkin, mutta asiaa saa korostaa.
Syntymä ei paljasta jotain uutta. Syntyvää ei luotu syntymähetkellä.
Syntymässä sitä vastoin jotain tulee esille.
Lapsella oli kymmenen sormea ja kymmenen varvasta -
myös syntymää edeltävällä hetkellä.
Syntymässä tulee esille se, mitä oli jo valmiina.
"Tänään minä sinut synnytin" tarkoittaa: -
"Tänään olen tuonut ilmi, että sinä olet minun Poikani."
Raamatussa sanalla Poika on pari merkitystä. Yksi on palvelija.
Eli tänään Jeshua aikoo palvella Isää -
jotta hän voisi ratkaista syntiongelman.
Asiayhteyden mukaan hänet oli kutsuttu ylimmäiseksi papiksi.
Jokaisen papin tehtävänä on käsitellä syntiä.
Heidän pitää ratkaista synnin ongelma.
Vanhan liiton ylipapit kykenivät ainoastaan -
pitämään Jumalan syntiä koskevan rangaistuksen loitolla.
He eivät kuitenkaan voineet poistaa Jumalan tuomion tarvetta.
Jumalan tuomiota siirrettiin vain eteenpäin tietyksi ajanjaksoksi.
Synti oli yhä jäljellä. Mutta näin ei ollut Messias Jeshuan kohdalla.
Hänen pappeutensa oli täydellinen ja hänen työnsä täysin riittävä.
Niiden kautta hän poisti Jumalan tarpeen tuomita.
Hän antaa uuden ehdon niille, jotka ottavat vastaan hänen työnsä.
Hepr. 5:6: "...niinkuin hän toisessakin paikassa sanoo..."
"Toisessa paikassa" tarkoittaa toista raamatunkohtaa. Siellä sanotaan: -
"Sinä olet pappi iankaikkisesti Melkisedekin järjestyksen mukaan."
Melkisedek koostuu osista Melki ja Sedek. Näemme kohta, -
miten tärkeä noiden osien järjestys on.
Hänestä kerrotaan Ensimmäisessä Mooseksen kirjassa.
Puhun kohta termin Melkisedek merkityksestä.
Raamatun nimillä on merkitys.
Eikä Melkisedek ole vain nimi vaan se on arvonimi.
Melkisedek tarkoittaa "vanhurskauden kuninkaani".
Vanhurskaudella ja valtakunnalla on aina olemassa yhteys.
Jos ymmärrämme hyvin Raamatun totuutta, olemme tietoisia siitä, -
että Melkisedekillä on merkitystä Jumalan valtakunnalle.
Hän opettaa meille esikuvana Jumalan valtakunnan periaatteita.
Melkisedek menee tapaamaan Abrahamia.
Se tapahtui merkittävällä hetkellä, -
voiton hetkellä.
Kun luemme Melkisedekin ja Aabrahamin tapaamisesta, -
ymmärrämme paremmin Jeshuaa -
ja hänen työtään sekä sen merkitystä.
Jos et lue ja oikein ymmärrä Melkisedekistä kertovaa kohtaa, -
et ymmärrä täysin, sitä, minkä Jumala tahtoo sinun ymmärtävän -
ja mitä sinun tarvitsee ymmärtää Jeshuasta.
Uskosi jää vajaaksi. Useimmat eivät tiedä, -
että Melkisedek tarkoittaa "vanhurskauden Kuninkaani".
Mikä on Messiaan työn tarkoitus?
Se ei ole pelkästään syntiemme lunastus, vaikka onkin iso osa sitä.
Se on valtava armon välikappale.
Tarkoituksena on myös se, -
että vanhurskaus välittyisi meidän lisäksi myös meidän kauttamme muille
Meidän on tarkoitus olla vanhurskauden lähettiläitä.
Vanhurskauden ja meidän kutsumuksemme välillä -
on vahva yhteys, -
koska Jeesuksen työ on tehnyt meistä uusia luomuksia.
Hepr. 5:6 kreikasta: "Sinä olet pappi iankaikkisesti -
Melkisedekin järjestyksen mukaan.
Ja lihansa päivinä hän..." eli Messias, -
joka on Melkisedekin järjestyksen mukainen pappi.
"...uhrasi rukouksia ja anomuksia sille, -
joka voi hänet kuolemasta pelastaa, väkevällä huudolla ja kyynelillä, -
ja hänen rukouksensa kuultiin hänen jumalanpelkonsa tähden."
Tässä puhutaan vanhurskaudesta.
Messiaan ristintyö sai aikaan vanhurskauden.
Mihin viittaa tämä katkelma Messiaasta, -
joka väkevällä huudolla ja kyynelillä uhrasi rukouksia ja anomuksia sille, -
joka voi hänet kuolemasta pelastaa?
Suurin osa Raamatun kommentaareista sanoo, -
että kohta kertoo Messiaasta Getsemanen puutarhassa.
Jumala kuuli hänen huutonsa ja olisi voinut säästää hänet -
kärsimykseltä ja kuolemalta.
Mutta Jumala ei tehnyt niin.
Messiaan ristintyön tarkoituksena oli aikaansaada vanhurskaus.
Hänen vanhurskautensa ei ollut ongelma vaan meidän.
Vain Messiaan tottelevaisuuden tähden -
meistä tuli vanhurskaita Jumalan silmissä.
Omista teoistamme emme saaneet vanhurskautta -
vaan Messiaan ristintyön riittävyydestä.
Hän uhrasi rukouksia ja anomuksia.
"...ja hänen rukouksensa kuultiin hänen jumalanpelkonsa tähden."
Hän oli Jumalan Poika, ja pojan asemaan kuuluu etuoikeuksia.
Mutta vaikka hän oli Poika, -
hän "oppi siitä, mitä hän kärsi, kuuliaisuuden, ja tuli täydelliseksi."
Jeshua oli aina täydellinen, mutta tässä se tuli ilmi.
Isä antoi Jeshualle voiman, -
koska vaikka hän oli Jumalan Poika, hän oli myös ihminen -
ja hänen oli vaikea mennä ristille.
Hän rukoili, sai voiman, ja siten hänen täydellisyytensä ilmeni.
"... ja kun oli täydelliseksi tullut, -
tuli hän iankaikkisen autuuden aikaansaajaksi kaikille, -
jotka ovat hänelle kuuliaiset."
Hänen työnsä kautta saamme "iankaikkisen autuuden" [pelastuksen].
Tuo käsite osoittautuu hyvin tärkeäksi jatkossa, -
kun opimme lisää Messiaan työstä.
Hän osti meille täydellisen pappeutensa avulla -
iankaikkisen pelastuksen.
Jos emme sitä ymmärrä, emme käsitä Messiaan työtä.
Nähdään ensi viikolla! Siunausta!
Toivottavasti sait siunauksen ja voit kertoa siitä muille.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen